
įsakymu Nr. AT-504
IŠLAIDŲ, SKIRTŲ SKAITMENINĖS TELEVIZIJOS PRIĖMIMO ĮRANGAI ĮSIGYTI, KOMPENSAVIMO MAŽAS PAJAMAS GAUNANTIEMS BENDRAI GYVENANTIEMS ASMENIMS IR VIENIEMS GYVENANTIEMS ASMENIMS TVARKOS APRAŠAS

  
1. Dėl kompensacijos asmuo kreipiasi į deklaruotos gyvenamosios vietos seniūniją. 

  
2. Pareiškėjas, pageidaujantis gauti kompensaciją, seniūnijai pateikia:

      
2.1. pažymas apie pajamas, jeigu bendrai gyvenantys asmenys ar vienas gyvenantis asmuo nėra socialinės paramos gavėjai; 

      
2.2. prašymą-paraišką (pagal priedą);

      
2.3. skaitmeninės televizijos priėmimo įrangos pirkimą patvirtinančius dokumentus (sąskaitą faktūrą ir mokėjimo dokumentą).

   
3. Kompensacija pareiškėjui išmokama pagal pateiktą jau apmokėtą sąskaitą faktūrą ir mokėjimo dokumentą (kasos čekį, kasos pajamų orderį, mokėjimo nurodymą ar kita). 

   
4. Surinkti dokumentai pristatomi į rajono savivaldybės administracijos Socialinės paramos skyrių specialistui, kuriam šis darbas pavestas.

   
5. Specialistas, patikrinęs dokumentus kompiuterinės programos „Parama“ pagalba, priima sprendimą dėl kompensacijos išmokėjimo asmeniui, patvirtindamas tai savo parašu.

   
6. Sprendimą patikrina ir patvirtina savo parašu skyriaus vedėjas.

   
7. Mėnesio pabaigoje suformuojami kompensacijų mokėjimo žiniaraščiai.

   
8. Vadovaujantis rajono savivaldybės teisės aktuose dėl dokumentų priėmimo ir išmokų išmokėjimo nustatytais terminais, kompensacijų mokėjimo žiniaraščiai perduodami savivaldybės administracijos Centralizuotos buhalterijos skyriui 

   
9. Paraiškos-prašymai skirti kompensacijas priimami nuo 2012 m. balandžio 30 dienos. Paskutinė paraiškų-prašymų priėmimo diena – 2012 m. lapkričio 20 diena. Kompensuojamos tik išlaidos, patirtos nuo 2012 m. balandžio 30 d. iki 2012 m. lapkričio 20 dienos.

